Държавен вестник, бр. 78, 2022 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  78
ВИСШ СЪДЕБЕН СЪВЕТ
Наредба за изменение и допълнение на Наредба 
№ 7 от 28.09.2017 г. за съдебните заседатели 
(ДВ, бр. 81 от 2017 г.)
§ 1. В чл. 1 след думите „свързани с дей-
ността на съдебните заседатели“ се поставя 
запетая и се добавя „включително процедурата 
по встъпване на съдебните заседатели, редът за 
извършване на подбор на съдебни заседатели 
за всяко дело, редът за призоваване и участие 
в съдебни заседания, редът за изплащане на 
възнагражденията на съдебните заседатели, 
както и размерът на подлежащите на възста-
новяване разходи“.
§ 2. В чл. 2 ал. 3 се отменя.
§ 3. Членове 3 и 4 се отменят.
§ 4. В чл. 7 се правят следните изменения:
1. В ал. 1 думите „окръжен, военен и спе-
циализиран наказателен съд“ се заменят с 
„окръжен и военен съд“.
2. В ал. 4 думите „с възможността всеки от 
тях да участва в съдебните заседания най-много 
за 60 дни в рамките на една календарна година, 
както и“ се заличават, а думите „съдебните 
заседатели“ в края на изречението се заменят 
с „тях“.
3. Алинея 5 се изменя така: 
„(5) Съдебни заседатели се избират от 
всички общини, намиращи се на територията 
на съдебния район на съда, за който се прави 
изборът. По своя преценка общите събрания 
на съдиите могат да определят и съотношение 
между броя на съдебните заседатели от раз-
личните общини.“
§ 5. Създава се чл. 7а:
„Чл. 7а. (1) Кандидатите за съдебни заседа-
тели, които отговарят на изискванията на ЗСВ, 
подават в общинския съвет, който се намира в 
съдебния район на съответния съд, заявление 
по образец съгласно приложение № 1, към 
което прилагат необходимите за участие в 
процедурата по подбор документи.
(2) Общинският съвет изслушва отгова-
рящите на изискванията кандидати, като 
провежда събеседване с тях, спазвайки на-
соките, предвидени в Методически указания 
за провеждане на събеседване с кандидатите 
за съдебни заседатели, приети от Пленума на 
Висшия съдебен съвет.
(3) Общинският съвет изготвя списък на 
одобрени кандидати за съдебни заседатели по 
реда и при условията, предвидени в Закона за 
съдебната власт.“
§ 6. Член 8 се изменя така:
„Чл. 8. (1) В едномесечен срок от получаване 
на списъка с одобрени кандидати комисията 
по чл. 68д, ал. 1 от ЗСВ извършва проверка 
на проведения от общинския съвет подбор по 
предвидения в ЗСВ ред.
(2) Съдебните заседатели за всеки районен 
и окръжен съд се избират от общо събрание на 
съдиите от съответния им по-горен съд – ок-
ръжен или апелативен съд, от списъка с кан-
дидати, предоставен им от общинския съвет. 
(3) Когато комисията по чл. 68д, ал. 1 от 
ЗСВ установи, че предложените от общинските 
съвети кандидати са по-малко от 50 на сто от 
определения по реда на ЗСВ брой, председа-
телят на съответния окръжен или апелативен 
съд изпраща искане до общинските съвети 
за попълване на списъка на кандидатите за 
съдебни заседатели в срок до един месец от 
постъпване на искането. По същия начин се 
процедира, когато се установи, че броят на 
лицата, включени в списъка и притежаващи 
квалификация в областта на педагогиката, 
психологията и социалните дейности, е под 10 
на сто от всички лица в списъка.“
§ 7. В чл. 10, ал. 2 думите „общинските 
съвети“ се заменят със „съответния общински 
съвет“.
§ 8. В чл. 12 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) При встъпване съдебните заседатели 
попълват декларация за конфликт на интереси 
по образец съгласно приложение № 2. Съдеб-
ните заседатели попълват такава декларация 
и в края на мандата си, както и при промяна 
в декларираните обстоятелства за времето, в 
което упражняват функциите си.
(3) Всеки съдебен заседател посочва в пис-
мен вид точен адрес, месторабота, телефон и 
имейл, на които може да бъде намиран. При 
промяна на тези данни съдебният заседател е 
длъжен незабавно да уведоми съда писмено.“
§ 9. Създава се чл. 12а:
„Чл. 12а. (1) Съдебен заседател с неизтекъл 
мандат в един съд, избран за съдебен заседа-
тел в друг съд, е длъжен преди полагане на 
клетвата като новоизбран съдебен заседател да 
подаде молба за освобождаване от функцията 
си в първия съд.
(2) Ако разглеждането на делата, в които 
участва съдебният заседател, продължи след 
подаване на молбата по ал. 1, участието му по 
съответните дела продължава до тяхното при-
ключване в съответната съдебна инстанция.“
§ 10. Член 13 се изменя така:
„Чл. 13. Мандатът на съдебните заседате-
ли започва да тече от датата на полагане на 
клетвата.“
§ 11. Член 14 се изменя така:
„Чл. 14. (1) Избраните и положили клетва 
съдебни заседатели се вписват в единен Елек-
тронен регистър на съдебните заседатели, който 
се създава и води от Висшия съдебен съвет.
(2) Електронният регистър на съдебните 
заседатели съдържа информация за всички съ-
дебни заседатели на територията на Република 
България, техните специалности, мандат, за 
който са избрани, и участие в дела.